देहरादून की सड़कों पर काला धुआं उगलते विक्रम और ऑटो को सड़कों से हटाने के सरकार के मंसूबे पर सरकारी विभाग ही अब पानी फेरने में लगे हैं। डीजल से चलने वाले विक्रम और ऑटो अब देहरादून की सड़कों पर अपनी आयु पूरी होने के बाद भी चलते रहेंगे। संभागीय परिवहन प्राधिकरण के सचिव और देहरादून आरटीओ ने इस संबंध में आदेश जारी कर दिए हैं। इस आदेश में विक्रम और ऑटो के लिए पहले से तय आयु सीमा हटा दी गई है।